laion/Wikipedia-Exotic huggingface dataset:
פטר אלטריכטר

פטר אלטריכטר (בצ'כית Petr Altrichter; נולד ב-24 במאי 1951 בצ'כוסלובקיה), מנצח צ'כי שלמד נגינה בקרן יער וניצוח בקונסרבטוריון למוזיקה באוסטרבה, למד באקדמיה למוזיקה ואמנויות הבמה יאנצ'ק (אנ'), עבד כעוזר מנצח של ואצלב נוימן בתזמורת הפילהרמונית הצ'כית. אלטרייטר שימש כמנצח האורח הראשי של התזמורת הסימפונית של פראג (אנ') ולאחר מכן המנצח הראשי בין השנים 1990 ל-1992. בגרמניה, הוא היה המנהל המוזיקלי של הפילהרמונית Südwestdeutsche מ-1993 עד 2004. בבריטניה, הוא היה המנצח הראשי של התזמורת הפילהרמונית המלכותית של ליברפול (RLPO) מ-1997 עד 2001. כהונתו ב-RLPO התאפיינה בצרות כלכליות שהחלו לפני כהונתו, בנוסף לביקורת על סגנון הניצוח שלו. מאז 2002, אלטריכטר הוא המנצח הראשי של התזמורת הפילהרמונית של ברנו (אנ'). מדיה וקבצים בנושא פטר אלטריכטר בוויקישיתוף פטר אלטריכטר, באתר MusicBrainz (באנגלית) פטר אלטריכטר, באתר Discogs (באנגלית) ביוגרפיה של פטר אלטריכטר מאתר הסוכן ביוגרפיה של אמני IMG של אלטריכטר Vanessa Thorpe (1999-06-13). "A long time to turn around". The Observer. נבדק ב-2009-07-25. Stephen Moss (2000-02-15). "Lightning conductor". The Guardian. נבדק ב-2009-07-25. Lynne Walker (2001-09-23). "Royal Liverpool Philharmonic Orchestra, Philharmonic Hall, Liverpool". The Independent. נבדק ב-2009-07-25.(הקישור אינו פעיל, August 2021)
חביב דיאלו

מוהמדו חביבו "חביב" דיאלו (בצרפתית: Mouhamadou Habibou "Habib" Diallo; נולד ב-18 ביוני 1995 בתיס שבסנגל) הוא כדורגלן סנגלי המשחק בעמדת החלוץ בקבוצת א-שבאב (ריאד) מליגת העל הסעודית ובנבחרת סנגל. בשנת 2014 החל דיאלו את הקריירה המקצוענית שלו, כשהחל לשחק בקבוצת המילואים של מץ. בשנת 2015 החל לשחק בקבוצה הראשונה של המועדון, בליגת העל הצרפתית ובליגת המשנה הצרפתית לסירוגין. בסך הכל ערך 104 הופעות ליגה במדי המועדון, בהן הבקיע 48 שערים. במהלך תקופתו במץ הושאל דיאלו פעמיים לברסט מליגת המשנה הצרפתית, ובסך הכל ערך 50 הופעות ליגה במדי המועדון, בהן הבקיע 16 שערים. ב-5 באוקטובר 2020 חתם דיאלו על חוזה לחמש עונות בשטרסבורג מליגת העל הצרפתית. ב-18 באוקטובר ערך את הופעת הבכורה שלו במועדון, בהפסד 3-2 לאולימפיק ליון במסגרת המחזור השביעי בליגה לעונת 2020/2021. במשחק זה הבקיע את שער הבכורה שלו במועדון. ב-13 באוגוסט 2023 חתם דיאלו בא-שבאב (ריאד) הסעודית. ב-17 בנובמבר 2018 ערך דיאלו את הופעת הבכורה שלו בנבחרת סנגל, בניצחון 1-0 על נבחרת גינאה המשוונית במסגרת מוקדמות גביע אפריקה לאומות 2019. ב-13 בנובמבר 2019 הבקיע את שער הבכורה שלו בנבחרת, בניצחון 2-0 על נבחרת הרפובליקה של קונגו במסגרת מוקדמות גביע אפריקה לאומות 2021. הוא היה חלק מסגל נבחרת סנגל בטורניר גביע אפריקה לאומות 2021 בשנת 2022, בו זכתה נבחרתו, וערך שלוש הופעות בטורניר. נכלל בסגל נבחרת סנגל לטורניר גביע אפריקה לאומות 2023. נבחרת סנגל גביע אפריקה לאומות (1): 2021 מדיה וקבצים בנושא חביב דיאלו בוויקישיתוף חביב דיאלו, באתר Transfermarkt חביב דיאלו, באתר Soccerway חביב דיאלו, באתר WorldFootball.net חביב דיאלו, באתר National Football Teams חביב דיאלו, באתר FootballDatabase.eu חביב דיאלו, באתר ESPN Habib Diallo: Senegalese forward joins Strasbourg from Metz באתר Goal, ‏ 5 באוקטובר 2020 (באנגלית) La liste des 27 lions du Sénégal qui vont disputer l’édition 2023 de la Coupe d’Afrique des Nations en Côte d’Ivoire. בחשבון הפייסבוק הרשמי של פדרציית הכדורגל הסנגלית, 29 בדצמבר 2023 (בצרפתית)
ליגת העל המצרית

ליגת העל המצרית (בערבית: الدوري المصري الممتاز, א-דאורי אל-מסרי אל-מומתאז) היא ליגת הכדורגל הבכירה במצרים, שהוקמה ב-1948. הליגה מנוהלת על ידי התאחדות הכדורגל המצרית וכפופה לקונפדרציית הכדורגל של אפריקה (CAF). משחקי ליגת העל המצרית נמנים עם תחרויות הספורט הלאומיות הנצפות ביותר באפריקה. הליגה מתחילה בחודש אוגוסט ומסתיימת במאי של העונה העוקבת. שלא כמו ליגות אחרות - משחקי ליגה זו נערכים לאורך כל השבוע (ראשון - שבת). נכון לעונת 2020/2021, בליגה 18 קבוצות, כאשר הקבוצות המסיימות במקומות הראשון (האלופה) וה-2 (הסגנית) מעפילות לליגת האלופות האפריקאית, והקבוצה שמסיימת במקום ה-3 מעפילה לגביע הקונפדרציה האפריקאי. הקבוצות שמסיימות במקומות 16, 17 ו-18 יורדות לליגה המצרית השנייה. האלופה מעפילה גם לגמר גביע הסופר קאפ המצרי נגד הזוכה במפעל המקביל לליגה - הגביע המצרי. קבוצת אל-אהלי מקהיר היא קבוצת הכדורגל המצליחה ביותר במצרים, ולה מספר הזכיות הגדול ביותר באליפות ליגת העל המצרית. השנייה בדירוג כמות האליפויות היא יריבתה העירונית א-זמאלכ, וביניהם מתקיים הדרבי של קהיר, שנחשב לאחד המשחקים הגדולים והאטרקטיבים בליגה בכל עונה. ליגת העל המצרית הייתה בין הליגות עם הממוצע קהל הגבוה ביותר במזרח התיכון, עד מהומות פורט סעיד ב-2012 שכלל מהומות בין אוהדי הקבוצות אל-אהלי ואוהדי אל-מסרי, בהם נהרגו 74 איש ו-500 נפצעו. בעקבות תוצאות המהומה הקשה, השביתה ממשלת מצרים את ליגת הכדורגל המקומית לשנתיים, ומשחקים נערכו ללא קהל עד שנת 2017, בה הרשויות התירו לכמויות קטנות מאוד של קהל להיכנס למשחקים ורק לאחר מכן הגדילו בהדרגה. קבוצה המסומנת בכתב מודגש זכתה בגביע המצרי באותה העונה והשלימה דאבל מקומי. נכון ל-3 באוקטובר 2020 מדיה וקבצים בנושא ליגת העל המצרית בוויקישיתוף אתר האינטרנט הרשמי של ליגת העל המצרית כדורגל מצרי (באנגלית)
מוסטפא נאמה

מוסטפא נאמה (בצרפתית: Moustapha Name; נולד ב-5 במאי 1995 בדקר שבסנגל) הוא כדורגלן סנגלי המשחק בעמדת הקשר האחורי בקבוצת פאפוס מליגת העל הקפריסאית ובנבחרת סנגל. נאמה החל את הקריירה המקצוענית שלו ב-AS דואנס מליגת העל הסנגלית. ב-3 ביולי 2018 חתם נאמה בפו מהליגה הצרפתית השלישית. הוא ערך 56 הופעות ליגה במדי המועדון, בהן הבקיע שמונה שערים. ב-27 ביוני 2020 חתם נאמה בפריז מליגת המשנה הצרפתית. הוא ערך 69 הופעות ליגה במדי המועדון, בהן הבקיע 11 שערים. ב-31 באוגוסט 2022 חתם נאמה בפאפוס מליגת העל הקפריסאית. ב-10 בספטמבר ערך את הופעת הבכורה שלו במועדון, בניצחון 4-0 על אקריטס במסגרת המחזור השלישי בליגה לעונת 2022/2023. במשחק זה הבקיע את שער הבכורה שלו במועדון. ב-11 בנובמבר 2020 ערך נאמה את הופעת הבכורה שלו בנבחרת סנגל, בניצחון 2-0 על נבחרת גינאה ביסאו במסגרת מוקדמות גביע אפריקה לאומות 2021. הוא היה חלק מסגל נבחרת סנגל בטורניר גביע אפריקה לאומות 2021 בשנת 2022, בו זכתה נבחרתו, אך לא שיחק בטורניר. נכלל בסגל נבחרת סנגל לטורניר מונדיאל 2022. נבחרת סנגל גביע אפריקה לאומות (1): 2021 מוסטפא נאמה, באתר Transfermarkt מוסטפא נאמה, באתר Soccerway מוסטפא נאמה, באתר WorldFootball.net מוסטפא נאמה, באתר National Football Teams מוסטפא נאמה, באתר FootballDatabase.eu Moustapha Name rejoint le Paris FC באתר הרשמי של פריז, 27 ביוני 2020 (בצרפתית) Aliou Cisse dévoile les 26 Lions pour Qatar באתר הרשמי של התאחדות הכדורגל הסנגלית, 11 בנובמבר 2022 (בצרפתית)
יוז'ף יעקבי

יוז'ף יעקבי (בהונגרית: Jacobi József;‏ פנצלצ'ה, 27 באוגוסט 1874 – בודפשט, 14 באפריל 1945) היה רופא ראשי של בית החולים פרנץ יוזף בבודפשט, רופא פנימי. אחיו של עורך הדין בלה יעקבי וגיסו של ברנאט מונקאצ'י. יעקבי היה מהרופאים הפנימאים הבולטים והמפורסמים של בודפשט. מחקריו הרבים פורסמו בעיקר בגרמנית. יוז'ף יעקבי נולד במשפחה יהודית כבנם של יעקב יעקבי (1840–1903), בעל אדמות, ושל ז'ופיה מזאי (1847–1906). הוא השלים את לימודי התיכון והאוניברסיטאות שלו בקולוז'וואר, שם קיבל גם את תואר הדוקטור לרפואה (MD) ולאחר מכן היה מתמחה ומרצה במרפאה הפנימית של האוניברסיטה. ב-1903 התיישב בבודפשט, שם נבחר עד מהרה לרופא הראשי של בית החולים המסחרי פרנץ יוזף (לימים MABI - המוסד לביטוח עובדים פרטיים). הוא מחברם של תזות מדעיות רבות, שפורסמו בכתבי עת הונגריים וזרים. יעקבי מילא תפקיד משמעותי בחיי הקהילה הרפואית של בודפשט. היה סגן נשיא הלשכה הרפואית של בודפשט ושל הקזינו הרפואי של בודפשט, הוא היה גם נשיא הכבוד של החברה הרפואית של רובע 6 של בודפשט. טקס האשכבה לזכרו התקיים ב-3 ביוני 1945 בבית הכנסת הגדול של בודפשט ברחוב דוהאן. הוא הובא למנוחות בבית הקברות היהודי ברחוב קוזמה. אשתו הייתה ארז'בט (ליזה-Lise) פופר (1882–1945), לה נישא ב-25 ביוני 1907 בבודפשט. אשתו ניספתה בשואת יהודי הונגריה. ילדיהם: סוניה ז'ופיה יעקבי כונתה "סוני" (1908–1999) הייתה לבורנטית. בעלה שאנדור לאיוש פשטי, במקור פשל (Peschl)(1896–1967) היה רופא. עדה יעקבי (1912–1984) הייתה אחות בריאות הציבור Über das Erscheinen von Typhusbacillen im Urin (Deutsch. Archiv für klinische Medizin, Bd. LXXII) Über vergleichende physikalische und Röntgenuntersuchungen bei Lungentuberkulose (Beihefte zur Medizinischen Klinik, 1910) לגבי תורת הטטניה לבלוטת התריס (ספר הזיכרון לד"ר פורייס, 1906) (טטניה או התקף טטני הוא סימן רפואי המורכב מהתכווצות בלתי רצונית של שרירים, שעלולה להיגרם מהפרעות המגבירות את תדירות פוטנציאל הפעולה של תאי שריר או העצבים). Über Tetanie im Anschluss an 78 Fälle (Deutsche Zeitschrift für Nervenheilkunde, Bd. 32) אנדראש גרגיי: לקסיקון של רופאים יהודים הונגרים מפורסמים ומצטיינים. בודפשט, הוצאת מכבי, 2001 לקסיקון יהודי הונגרי. 1929. עורך פטר אויווארי. גישה מקוונת משפחתו ב-geni.com יוז'ף יעקבי: מאמרו בפסטר לויד על לימודי הרפואה בשוודיה. 1909. הדפסה מיוחדת מתוך השבועון הרפואי. יוזזף יעקבי: בדיקות גופניות השוואתיות ורנטגן בשחפת ריאתית. גם על האופטלמור של אלבר קלמט בקשר לבדיקות רנטגן "Halotti bejegyzése a Budapest VII. kerületi polgári halotti akv. 2815/1945. folyószáma alatt". נבדק ב-2020-05-03. "Jacobi Jakabné halotti bejegyzése a Budapest VI. kerületi polgári halotti akv. 1893/1906. folyószáma alatt". נבדק ב-2020-05-03. Gyászistentisztelet (1945. május 31.) Magyar Nemzet, 1. évfolyam, 24. szám, "Jacobi Józsefné halotti bejegyzése a Budapest V. kerületi polgári halotti akv. 331/1950. folyószáma alatt". נבדק ב-2020-05-03. "Házasságkötési bejegyzése a Budapest V. kerületi polgári házassági akv. 303/1907. folyószáma alatt". נבדק ב-2020-05-03. "Pesti Lajos halotti bejegyzése a Budapest V. kerületi polgári halotti akv. 174/1967. folyószáma alatt". נבדק ב-2020-05-03. "Jacobi Zsófia házasságkötési bejegyzése a Budapest V. kerületi polgári házassági akv. 51/1933. folyószáma alatt". נבדק ב-2020-05-03.
פאטה סיס

פאטה אסמאעיל סיס (בצרפתית: Pathé Ismaël Ciss; נולד ב-16 במרץ 1994 בדקר שבסנגל) הוא כדורגלן סנגלי המשחק בעמדת הקשר בקבוצת ראיו ואיקאנו מלה ליגה ובנבחרת סנגל. סיס גדל במחלקת הנוער של דינמו זאגרב. הוא החל את הקריירה המקצוענית שלו בדיאמברס מליגת העל הסנגלית. ב-31 ביולי 2017 חתם סיס באוניאו דה מדיירה מהליגה הפורטוגלית השנייה. הוא ערך 31 הופעות ליגה במדי המועדון, בהן הבקיע שני שערים. ב-30 באוגוסט 2018 הושאל סיס לפמליקאו מהליגה הפורטוגלית השנייה. הוא ערך 28 הופעות ליגה במדי המועדון, בהן הבקיע ארבעה שערים, וסייע למועדון להעפיל לליגת העל הפורטוגלית לאחר היעדרות של 25 שנים. ב-2 בספטמבר 2019 הושאל סיס לפואנלברדה מהליגה הספרדית השנייה. ב-13 ביולי 2020 חתם על חוזה קבוע במועדון. בסך הכל ערך 50 הופעות ליגה במדי המועדון, בהן הבקיע שישה שערים. ב-28 ביולי 2021 חתם סיס על חוזה לחמש עונות בראיו ואיקאנו מלה ליגה. ב-15 באוגוסט ערך את הופעת הבכורה שלו במועדון, בהפסד 3-0 לסביליה במסגרת המחזור הראשון בליגה לעונת 2021/2022. ב-18 בספטמבר הבקיע את שער הבכורה שלו במועדון, בניצחון 3-0 על חטאפה במסגרת המחזור החמישי בליגה. בעונתו הראשונה במועדון ערך 31 הופעות ליגה, בהן הבקיע שני שערים. ב-24 בספטמבר 2022 ערך סיס את הופעת הבכורה שלו בנבחרת סנגל, בניצחון 2-0 על נבחרת בוליביה במשחק ידידות. נכלל בסגל נבחרת סנגל לטורניר מונדיאל 2022. נכלל בסגל נבחרת סנגל לטורניר גביע אפריקה לאומות 2023. פאטה סיס, באתר Transfermarkt פאטה סיס, באתר Soccerway פאטה סיס, באתר BDFutbol פאטה סיס, באתר WorldFootball.net פאטה סיס, באתר National Football Teams פאטה סיס, באתר FootballDatabase.eu Senegaleses Nestor Mendy, Alhassane Sylla e Pathé Ciss reforçam União da Madeira באתר Diário de Notícias, ‏ 31 ביולי 2017 (בפורטוגזית) Médio senegalês Pathé Ciss reforça Famalicão באתר SAPO, ‏ 30 באוגוסט 2018 (בפורטוגזית) El CF Fuenlabrada consigue la cesión de Pathé Ciss באתר הרשמי של פואנלברדה, 2 בספטמבר 2019 (בספרדית) El Fuenlabrada ejerce la opción de compra por Pathe Ciss באתר הרשמי של פואנלברדה, 13 ביולי 2020 (בספרדית) Pathé Ciss nuevo jugador del Rayo Vallecano באתר הרשמי של ראיו ואיקאנו, 28 ביולי 2021 (בספרדית) Aliou Cisse dévoile les 26 Lions pour Qatar באתר הרשמי של התאחדות הכדורגל הסנגלית, 11 בנובמבר 2022 (בצרפתית) La liste des 27 lions du Sénégal qui vont disputer l’édition 2023 de la Coupe d’Afrique des Nations en Côte d’Ivoire. בחשבון הפייסבוק הרשמי של פדרציית הכדורגל הסנגלית, 29 בדצמבר 2023 (בצרפתית)
זוטרופוליס+

זוטרופוליס+ (באנגלית: Zootopia+) היא סדרת ספין אוף אנתולוגית בהנפשה ממוחשבת, שהופקה על ידי אולפני ההנפשה של וולט דיסני ומבוססת על הסרט "זוטרופוליס" מאת ביירון הווארד, ריץ' מור וג'ארד בוש. הסדרה עלתה לשירות הזרמת המדיה "דיסני+" ב-9 בנובמבר 2022. כשהיא מועברת בפורמט אנתולוגי, עלילת הסדרה מביאה את סיפוריהם של תושבי זוטרופוליס, המתרחשים במקביל לעלילת הסרט המקורי ומסופרים כפארודיות על סוגות קולנועיות וטלוויזיוניות מרובים. בוני האנט – בוני הופס דון לייק – סטו הופס טומי צ'ונג – יאקס ליאה לתם – פרו-פרו מישל בוטו – טרו-טרו קייטי לואס – בריאנקה קריסטל קונג מינקוף – כריזמה פורשה ויליאמס – כריסטין מוריס למארשה – מר ביג אלן טודיק – דיוק ויזלטון אידריס אלבה – הצ'יף בוגו נייט טורנס – השוטר בנג'מין קלוהאוזר אליסון טרוחיו סטרונג – גאזל. סטרונג מחליפה בתפקיד את שאקירה מהסרט המקורי. ריימונד ס. פרסי – פלאש קריסטן בל – פריסילה שרלוט ניקדאו – סם בנוסף, בסדרה מופיעה גם דמותה של ג'ודי הופס, בדיבובה של ג'יניפר גודווין באמצעות קטעי ארכיון מהסרט המקורי. ב-10 בדצמבר 2020, הודיעה לראשונה מנהלת הקריאייטיב הראשית של אולפני ההנפשה של וולט דיסני, ג'ניפר לי, כי סדרת ספין אוף בשם "זוטרופוליס+", אשר תתבסס על הסרט "זוטרופוליס" משנת 2016, נמצאת בפיתוח עבור שירות "דיסני+". עוד נמסר כי את הסדרה יביימו טרנט קורי וג'וזי טרינידד, שעבדו בהתאמה כאנימטור ומנהלת העלילה של הסרט המקורי. כל פרק עתיד לבחון דמויות משניות מתוך הסרט ולעקוב אחר מעשיהם במהלך אירועיו, תוך הצגת פארודיה על כל סוגה קולנועית או טלוויזיונית במהלך הפרקים. בנוסף, עתידה הסדרה לבחון סוגיות פוליטיות וחברתיות אקטואליות. חמישה מהפרקים הולחנו על ידי קרטיס גרין ומיק ג'אקינו. עם זאת, אביו של ג'אקינו, מייקל ג'יאקינו, שהיה אמון על הלחנת הסרט המקורי, שב להלחין את המוזיקה עבור הפרק המוזיקלי העוסק בדמותו של דיוק ויזלטון. השיר שנכתב לאותו פרק, "Big Time", הולחן על ידי מייקל עם מילים מאת קייט אנדרסון ואליסה סמסל. הסדרה עלתה לשירות "דיסני+" ב-9 בנובמבר 2022. במקור, הסדרה התעתדה לעלות לשירות בשנת 2021, לפני שהוחלט לדחות את עלייתה מסיבות שטרם פורסמו. שניים מפרקי הסדרה הוקרנו לראשונה באופן בלעדי במהלך כנס D23 שהתרחש בשנת 2022. "זוטרופוליס+", במסד הנתונים הקולנועיים IMDb (באנגלית) "זוטרופוליס+", באתר Rotten Tomatoes (באנגלית) "זוטרופוליס+", במסד הנתונים הקולנועיים KinoPoisk (ברוסית) זוטרופוליס+, במיזם "אישים" לתיעוד היצירה הישראלית Porter, Rick (December 10, 2020). "'Moana,' 'Tiana' Animated Series Set at Disney+". Variety. Retrieved November 4, 2022. Holloway, Daniel (December 10, 2020). "'Moana,' 'Cars,' 'Princess and the Frog' Spinoff Series Set for Disney Plus". Variety. Retrieved November 4, 2022. ""Zootopia+" Disney+ Release Date Revealed". Retrieved November 4, 2022. Motamayor, Rafael (2022-06-17). "Zootopia+ Review: A Fun If Redundant Expansion Of The Oscar-Winning Film (Annecy 2022)". SlashFilm.com. Retrieved 2022-07-14. "Zootopia+ Production Notes" (PDF). Disney+. Disney Media & Entertainment Distribution. Retrieved November 4, 2022. Reif, Alex (September 16, 2022). "D23 Expo 2022 Recap: Attendees Preview Two Shorts from "Zootopia+"". Laughing Place. Retrieved November 4, 2022. Michael Schneider, Children’s & Family Creative Arts Emmys 2023 Full Winners List: Disney, Netflix Lead, Variety, ‏2023-12-17 (באנגלית אמריקאית)
תיבה (רהיט)

תיבה היא סוג של רהיט הנועד בדרך כלל לאכסן חפצים אישיים. התיבה לרוב מלבנית בעלת מכסה נשלף או בעל ציר. לצורך שמירה על חפצים נהוג לרוב להתקין מנגנון נעילה המונע את פתיחתת המכסה. לעיתים חלל הפנימי של התיבה מחולק בעזרת מחיצות. משום מידותיה הקטנות והאפשרות להזיז אותה בקלות יחסית נהוג היה בעבר להשתמש בתיבה כדי לשנע כבודה ממקום למקום. שימוש זה נעלם כמעט לגמרי בעת המודרנית עם העלייה בשימוש של קופסאות ומזוודות. העדויות הראשונות לשימוש בתיבה ניתן למצוא אצל המצרים הקדמונים שיצרו אותן מעץ או קנים ארוגים, בסביבות 3000 לפני הספירה. השימושים המוקדמים כללו אחסון של בד משובח, כלי נשק, מזון ופריטים יקרי ערך. בימי הביניים ובתקופות הרנסאנס המוקדמות באירופה, תיבות נמוכות שימשו לעיתים קרובות כספסלים בעוד תיבות גבוהות יותר שימשו שולחנות צד. התיבה מופיעה בפולקלור של עמים רבים. למשל בסיפור של פנדורה מהמיתולוגיה היוונית התיבה הכילה את כל צרות האנושות. בסיפורי פיראטים מוזכרות לרוב תיבות אוצר המכילות עושר גדול וקבורות מתחת לאדמה כך שניתן למצוא אותן רק בעזרת מפת אוצר. ארון הברית רהיט שידה. מדיה וקבצים בנושא תיבה בוויקישיתוף תיבה, באתר אנציקלופדיה בריטניקה (באנגלית) Extraordinary Origins of Everyday Things. Reader's Digest. 27 בנובמבר 2009. p. 12. ISBN 978-0276445699. {{cite book}}: (עזרה) Nuefeldt, V., Editor in Chief. (1988) Webster’s New World Dictionary. Publisher: Simon and Schuster, Inc.
מורי דיאו

מורי דיאו (בצרפתית: Mory Diaw; נולד ב-22 ביוני 1993 בפואסי שבצרפת) הוא כדורגלן סנגלי-צרפתי המשחק בעמדת השוער בקבוצת קלרמון פוט מליגת העל הצרפתית ובנבחרת סנגל. דיאו גדל במחלקת הנוער של פריז סן-ז'רמן. ב-29 ביולי 2015 חתם דיאו במפרה מהליגה הפורטוגלית השנייה. הוא ערך 17 הופעות ליגה במדי המועדון. ב-8 ביולי 2017 חתם דיאו על חוזה לשתי עונות בלוקומוטיב פלובדיב מליגת העל הבולגרית. בסך הכל ערך שש הופעות ליגה במדי המועדון. בשנת 2019 חתם דיאו בפ.צ. יונייטד ציריך מהליגות הנמוכות בשווייץ. ב-26 ביוני 2019 חתם דיאו בלוזאן, עמה שיחק בליגת העל השווייצרית ובליגת המשנה השווייצרית. ב-14 ביוני 2022 חתם דיאו על חוזה לשתי עונות בקלרמון פוט מליגת העל הצרפתית. ב-20 ביוני 2023 ערך דיאו את הופעת הבכורה שלו בנבחרת סנגל, בניצחון 4-2 על נבחרת ברזיל במשחק ידידות. נכלל בסגל נבחרת סנגל לטורניר גביע אפריקה לאומות 2023. מורי דיאו, באתר Transfermarkt מורי דיאו, באתר Soccerway מורי דיאו, באתר BDFutbol מורי דיאו, באתר WorldFootball.net מורי דיאו, באתר FootballDatabase.eu מורי דיאו, באתר ESPN Mafra contrata Mory Diaw באתר Sapo de Sporto, ‏ 29 ביולי 2015 (בפורטוגזית) Локомотив подписа договор с вратаря Мори Диау באתר הרשמי של לוקומוטיב פלובדיב, 8 ביולי 2017 (בבולגרית) Mory Diaw signe pour six mois au LS באתר 24 heures, ‏ 26 ביוני 2019 (בצרפתית) Mory Diaw en renfort באתר הרשמי של קלרמון פוט, 15 ביוני 2022 (בצרפתית) La liste des 27 lions du Sénégal qui vont disputer l’édition 2023 de la Coupe d’Afrique des Nations en Côte d’Ivoire. בחשבון הפייסבוק הרשמי של פדרציית הכדורגל הסנגלית, 29 בדצמבר 2023 (בצרפתית)
אחפיר

אחפיר (בערבית: احفير) היא עיר בצפון־מזרח מרוקו, במחוז אוריינטל, בסמוך לגבול עם אלג'יריה. אחפיר ממוקמת על הדרך המובילה אל בירת הנפה, העיר ברקן (אנ'). פירוש שמה בשפה הברברית היא "חורים", שמתייחסים למחצבה שקיימת במקום. שבט בשם "אוד קיס" (Oued Kiss) התקיים בשטח העיר לכל הפחות בשנת 1859. המקום כונה "אחפיר" בפי השבטים שחיו באזור, ונפלש על ידי כוחות האימפריה הקולוניאלית הצרפתית. הקצין שהוביל את הכוח שפלש אליה, מרטין פרה, ניהל קרב שבסופו נאלץ להתגונן מאחורי תעלות רחבות באזור. בשל הכיבוש הצרפתי של צפון-מערב אפריקה ב-1907 שונה שמה בהוראת גנרל אובר ליוטי, והיא נקראה על שם אותו הקצין בציון השבט שחי במקום, והיא נקראה "מרטין פרה דו קיס" ששובש ל"מרטנפרה" וגם "מרטמפריי" (כמילה אחת) בערבית. במקום חיו קהילות של אלג'יראים ילידים, צרפתים קולוניאלים, ספרדים שהיגרו לצפון מרוקו, ויהודים. ב-1956 העיר שחזרה את שמה ל"אחפיר" ו"שוחררה" מידי הצרפתים, בהכרזה של מוחמד החמישי, מלך מרוקו שביקר באזור. היישוב היהודי במקום מנה 250 נפש במפקד בראשית המאה ה-20; ובמהלך שנות הארבעים נפקדו 625 נפש. הקהילה התפללה בשני בתי כנסת שהונהגו על ידי הרבנים מסעוד חזיזה ויוסף בן שושן. חלקם היגרו במהלך המאות ה-19 וה-20 אל מחוץ למרוקו, בעיקר למדינת ישראל שהקמתה סימל את סוף הגלות ולצרפת. יהודי אחפיר אולצו לתת את רכושם למוסלמים במקום בכדי להיות מסוגלים לעזוב ללא פגע. מספר פרעות אנטישמיות והפגנות התרחשו במקום לאחר הקמת מדינת ישראל. בית הכנסת הגדול בעיר עודנו עומד ומשומר על ידי הרשויות המרוקאיות בכדי להוות מוקד תיירותי, וגם בית העלמין היהודי עודנו קיים. מדיה וקבצים בנושא אחפיר בוויקישיתוף MARTIMPREY DU KISS (AHFIR) AU MAROC., Centerblog, ‏2022-04-23 (בצרפתית) דבדו עיר הכהנים-א. מרציאנו, באתר מורשת יהדות מרוקו, ‏6 בפברואר 2013
נמפליס מנדי

נמפליס מנדי (בצרפתית: Nampalys Mendy; נולד ב-23 ביוני 1992 בלה סיין-סור-מר שבצרפת) הוא כדורגלן סנגלי יליד צרפת המשחק בעמדת הקשר האחורי בקבוצת לאנס מהליג 1 ובנבחרת סנגל. מנדי גדל במחלקות הנוער של טולון לה לאס, RCF טולון, טולון ומונקו. הוא ערך 74 הופעות ליגה במדי הקבוצה הבוגרת של מונקו במסגרת ליגת העל הצרפתית וליגת המשנה הצרפתית. ב-1 ביולי 2013 חתם מנדי בניס מליגת העל הצרפתית. ב-3 ביולי 2016 חתם מנדי על חוזה לארבע עונות בלסטר סיטי מהפרמייר ליג. ב-31 באוגוסט 2017 הושאל מנדי למשך עונה אחת לניס מליגת העל הצרפתית. ב-4 בספטמבר 2023 חתם מנדי בשורות לאנס מליגת העל הצרפתית. ב-26 במרץ 2021 ערך מנדי את הופעת הבכורה שלו בנבחרת סנגל, בתיקו 0-0 נגד נבחרת הרפובליקה של קונגו במסגרת מוקדמות גביע אפריקה לאומות 2021. הוא היה חלק מסגל נבחרת סנגל בטורניר גביע אפריקה לאומות 2021 בשנת 2022, בו זכתה נבחרתו, וערך חמש הופעות בטורניר. נכלל בסגל נבחרת סנגל לטורניר מונדיאל 2022. נכלל בסגל נבחרת סנגל לטורניר גביע אפריקה לאומות 2023. לסטר סיטי גביע ה-FA ‏ (1): 2020/2021 נבחרת סנגל גביע אפריקה לאומות (1): 2021 מדיה וקבצים בנושא נמפליס מנדי בוויקישיתוף נמפליס מנדי, ברשת החברתית אקס (טוויטר) נמפליס מנדי, ברשת החברתית אינסטגרם נמפליס מנדי, באתר Transfermarkt נמפליס מנדי, באתר Soccerway נמפליס מנדי, באתר BDFutbol נמפליס מנדי, באתר WorldFootball.net נמפליס מנדי, באתר National Football Teams נמפליס מנדי, באתר FootballDatabase.eu Nampalys Mendy: Leicester City sign midfielder from Nice באתר BBC, ‏ 3 ביולי 2016 (באנגלית) Leicester City send Nampalys Mendy back to Nice on loan באתר ESPN, ‏ 31 באוגוסט 2017 (באנגלית) mercato-arrivee-rclens-nampalys-mendy-2025 Aliou Cisse dévoile les 26 Lions pour Qatar באתר הרשמי של התאחדות הכדורגל הסנגלית, 11 בנובמבר 2022 (בצרפתית) La liste des 27 lions du Sénégal qui vont disputer l’édition 2023 de la Coupe d’Afrique des Nations en Côte d’Ivoire. בחשבון הפייסבוק הרשמי של פדרציית הכדורגל הסנגלית, 29 בדצמבר 2023 (בצרפתית)
אויהאן סאנסט

אויהאן סאנסט טיראפו (בספרדית: Oihan Sancet Tirapu; נולד ב-25 באפריל 2000 בפמפלונה שבספרד) הוא כדורגלן ספרדי המשחק בעמדת הקשר ההתקפי בקבוצת אתלטיק בילבאו שמשחקת בלה ליגה. סאנסט גדל במחלקות הנוער של אוסאונה ואתלטיק בילבאו. ב-16 באוגוסט 2019 ערך את הופעת הבכורה שלו בקבוצה הבוגרת של אתלטיק בילבאו, בניצחון 1-0 על ברצלונה במסגרת המחזור הראשון בלה ליגה לעונת 2019/20. ב-27 ביוני 2020 הבקיע את שער הבכורה שלו במועדון, בניצחון 3-1 על מיורקה במסגרת המחזור ה-32 בליגה. לקראת משחקי מוקדמות יורו 2024 באוקטובר 2023 זומן סאנסט לראשונה לסגל נבחרת ספרד הבוגרת נגד נבחרות סקוטלנד ונורווגיה. הוא עלה כמחליף במשחק נגד סקוטלנד בדקה ה-67 ובכך רשם את הופעת הבכורה שלו בנבחרת הבוגרת, ובמשחק עצמו גם כבש שער בכורה במדי הנבחרת (והשער היחיד שלו עד כה). אתלטיק בילבאו הסופר קאפ הספרדי: 2021 גביע המלך הספרדי: 2023/24 מדיה וקבצים בנושא אויהאן סאנסט בוויקישיתוף אויהאן סאנסט, באתר Transfermarkt אויהאן סאנסט, באתר Soccerway אויהאן סאנסט, באתר BDFutbol אויהאן סאנסט, באתר WorldFootball.net אויהאן סאנסט, באתר National Football Teams אויהאן סאנסט, באתר FootballDatabase.eu
Drive (אלבום של טייסטו)

Drive הוא אלבום האולפן השמיני של הדי ג'יי והמפיק המוזיקלי ההולנדי טייסטו. האלבום יצא לאור ב-21 באפריל 2023 על ידי חברות התקליטים יוניברסל מיוזיק גרופ, Musical Freedom ו-PM:AM. מידע על האלבום Drive באתר MusicBrainz האלבום Drive באתר ספוטיפיי האלבום Drive באתר אפל מיוזיק Rodriguez, Krystal (12 באוגוסט 2021). "Tiësto Wants New Karol G Collaboration 'Don't Be Shy' To Be a Post-Isolation Anthem". Billboard. נבדק ב-24 באוגוסט 2021. {{cite web}}: (עזרה) Bloom, Madison (30 ביוני 2022). "Tiësto and Charli XCX Release New Song "Hot in It": Listen". Pitchfork. נבדק ב-5 ביולי 2022. {{cite web}}: (עזרה) "FEATURED, MUSIC Tiësto joins forces with the Black Eyed Peas for new single, 'Pump It Louder': Listen". We Rave You. 7 באוקטובר 2022. נבדק ב-8 באוקטובר 2022. {{cite web}}: (עזרה) "Drive by Tiësto on Apple Music". Apple Music. נבדק ב-3 בנובמבר 2022. {{cite web}}: (עזרה)
החברה האורניתולוגית של המזרח התיכון

החברה האורניתולוגית של המזרח התיכון (באנגלית: Ornithological Society of the Middle East, בראשי תיבות OSME) הוא מועדון צפרות ואורניתולוגיה שבסיסו בבריטניה לאנשים המתעניינים בעופות של המזרח התיכון, הקווקז ומרכז אסיה. המועדון הוקם באפריל 1978 כארגון יורש לאגודת הצפרות של טורקיה, ובשנת 2001 הורחב גם לאזור מרכז אסיה והקווקז. מטרותיו של המועדון הן לאסוף ולפרסם נתונים אודות אורניתולוגיה, לעודד עניין בעופות האזור ובשימורן, לסייע לארגוני סביבה ושימור אזוריים ולאגודות צפרות. בין היתר, OSME מפרסם את כתב העת "Sandgrouse"(אנ'). הטריטוריות הבאות הן האזורים במזרח התיכון בהן OSME פעיל: איחוד האמירויות הערביות איחוד האמירויות הערביות איראן איראן בחריין בחריין ג'יבוטי ג'יבוטי הרשות הפלסטינית הרשות הפלסטינית טורקיה טורקיה ירדן ירדן ישראל ישראל כווית כווית לבנון לבנון מצרים מצרים עומאן עומאן ערב הסעודית ערב הסעודית עיראק עיראק קטר (מדינה) קטר קפריסין קפריסין תימן תימן אתר האינטרנט הרשמי של החברה האורניתולוגית של המזרח התיכון